Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 442/11/2202	Galanta, 18.3.2015
EEČ : 2-17-62-2015

U Z N E S E N I E

Trestná vec:	obvinená XXXXX  
Prečin:	sprenevera podľa § 213 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 26.1.2012, spisová značka 2 Pv 442/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zamestnankyňa XXXXX, akciová spoločnosť pracujúca v jej pobočke číslo 113 v XXXXX v úmysle získať pre seba majetkový prospech, z hodnôt ktoré jej boli zverené na základe dohody o hmotnej zodpovednosti účinnej odo dňa 15. 11. 20047, v období od 16. 8. 2010 do 7. 4. 2011 pod svojím identifikačným číslom XXXXX neoprávnene, bez prítomnosti a vedomia klienta realizovala peňažné transakcie z účtov klientov banky - č. ú. XXXXX a zároveň z prechodných účtov  banky č. ú. XXXXX realizovala v období od 23. 4. 2010 do 10. 3. 2011 výbery finančných hotovostí aj napriek tomu, že neboli splnené podmienky na disponovanie s týmito prostriedkami, pričom vybrané finančné hotovosti následne použila pre vlastnú potrebu, čím spôsobila XXXXX, akciová spoločnosť, so sídlom v XXXXX, identifikačné číslo organizácie: XXXXX škodu v celkovej hodnote 3642,06 Eur.

Uznesením prokurátora Okresnej prokuratúry Galanta zo dňa 26.1.2012, spisová značka 2 Pv 442/11/2202, bola určená obvinenej skúšobná doba v trvaní 36 mesiacov.
Odôvodnenie:
Uznesením prokurátorky Okresnej prokuratúry Galanta sp. zn. 2 Pv 442/11/2202 -  10  zo dňa 26. januára 2012,  ktoré nadobudlo právoplatnosť dňom 11.02.2012 bolo podľa § 216 odsek 1 Trestného poriadku XXXXX podmienečne zastavené trestné stíhanie  pre prečin sprenevery podľa § 213 ods. 1, ods.2 písm. a/  Trestného zákona a bola jej uložená skúšobná doba v trvaní 36 (tridsaťšesť) mesiacov, ktorá uplynula dňa 11.02.2015 a súčasne podľa § 216 ods.3 Trestného poriadku bola obvinenej uložená povinnosť, aby v priebehu skúšobnej doby uhradila poškodenej spoločnosti XXXXX, akciová spoločnosť, so sídlom XXXXXXXXXX XXXXX XXXXX, identifikačné číslo organizácie: XXXXX, škodu vo výške 2.279,26,-Eur, podľa uzavretej dohody o náhrade škody zo dňa 19. 01. 2012.  

Po uplynutí skúšobnej doby boli zadovážené nasledovné listinné podklady: odpis z registra trestov, správa z  Okresného riaditeľstva Policajného zboru Galanta, odboru kriminálnej polície, správa o povesti z mesta XXXXX, správa od poškodenej spoločnosti XXXXX.

Zo zabezpečených listinných podkladov vyplýva, že obvinená XXXXX počas plynutia skúšobnej doby nespáchala žiadny trestný čin.  Z odpisu registra trestov obvinenej vyplýva, že okrem podmienečného zastavenia trestného stíhania tunajšou prokuratúrou, obvinená v ňom nemá žiadny záznam. Z miesta bydliska je hodnotená všeobecne. Počas plynutia skúšobnej doby nespáchala žiadny priestupok. Zo správy od poškodenej spoločnosti XXXXX zo dňa  28.01.2015 vyplýva, že škodu vo výške 2.279,26 Eur bola uhradená v plnom rozsahu. 

Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvinenej s prihliadnutím na jej doterajší život, na okolnosti prípadu, ako aj na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka